**Maloobchod**

Maloobchod patrí k najdôležitejším článkom distribučnej cesty, bez ktorých v súčasnosti prechádza väčšina produktov od výrobcu k spotrebiteľovi.

Maloobchod charakterizujeme ako súhrn všetkých činností pri predaji tovaru a poskytovaní služieb, ktoré sú konečnému spotrebiteľovi na osobnú spotrebu alebo na určité použitie (dar),nie na podnikateľské použitie. Maloobchod plní úlohu dodávateľa tovaru v spotrebiteľskom množstve konečnému spotrebiteľovi.

Maloobchodnú činnosť vykonávajú výrobcovia, veľkoobchodníci a maloobchodníci. V prevažnej miere sa realizuje v maloobchodných predajniach. V posledných rokoch však výrazne vzrastá podiel maloobchodu bez predajných priestorov .

**Maloobchodné predajne**

Vo svete sa vyvinulo množstvo rôznych foriem a typov maloobchodných jednotiek, ktoré je možné klasifikovať podľa viacerých znakov. V európskych krajinách sa najčastejšie klasifikujú maloobchodné predajne podľa hľadísk: podľa sortimentu, podľa ceny, podľa miesta predaja.

**Podľa sortimentu**

Podľa sortimentu rozlišujeme maloobchodné jednotky predávajúce úzky,široky alebo hlboký sortiment produktov. Sú to: odborné predajne ,špecializované predajne, obchodné domy, supermarkety, nákupné strediská, zmiešané obchodné jednotky.

**Podľa cenového hľadiská-**

Podľa cenového hľadiska rozdeľujeme maloobchodné predajne podľa cenovej úrovne. Môže ísť o predajne, ktoré ponúkajú vysokokvalitné tovary a služby za vysoké ceny, predajne strednej cenovej úrovne alebo predajne s nízkymi cenami, ako sú diskontné predajne, predajne zo skladu alebo katalógové výstavné siene.

**Podľa miesta predaja-**

Podľa miesta predaja rozlišujeme maloobchod, ktorý realizuje predaj v obchodných priestoroch maloobchod bez predajní. P. Kotler a G. Armstrong uvádzajú tieto spôsoby klasifikácie maloobchodných predajní.

|  |  |  |  |  |
| --- | --- | --- | --- | --- |
| Rozsah služieb | Produktový rad | Cenová úroveň | Stupeň podriadenosti | Územná koncentrácia |
| Samoobsluha | Špecializová predajňaObchodný dom | Diskontná predajňa  | Filiálkový reťazecDobrovoľný reťazec a maloobchodné družstvo | Obchodná štvrťOblastné nákupné stredisko |
| Ohraničená ponuka služieb | Supermarket Predajňa v blízkosti bydliska | Diskontný obchodný dom | Spotrebné družstvo  | Mestské nákupné stredisko |
| Úplná ponuka služieb | Kombinované predajné, superstory, hypermarketPodniky služieb | Katalógová výstavná sieň | Franšízingová organizácia Maloobchodných koncern  | Miestne nákupné stredisko |

Ďalej si uvedieme stručnú charakteristiku najdôležitejších druhov predajných jednotiek.

**Špecializovaná predajňa** ponúka obvykle úzky súbor produktov s hlbokým sortimentom v rámci produktového radu. Príkladom špecializovanej predajne je napr. predajňa dámskej, pánskej alebo detskej konkurencie, predajňa hodín a klenotov, predajňa športových potrieb, kvetov, alebo jednej značky (LeeCooper, Christian Dior, IKEA).Špecializované predajne väčšinou ponúkajú vysokokvalitné produkty s väčším rozsahom služieb a výbornou obsluhou.

**Obchodný dom** ponúka široký sortiment niekoľkých produktových radov, spravidla obuvi, konfekcie, nábytku, potrieb pre domácnosť a pod. Každý produktový rad sa predáva v samostatnom oddelení. Obchodné domy vznikli v prvej polovici 20.storočia v centrách miest ako plnosortimentné obchodné jednotky ponúkajúce „všetko pod jednou strechou“. Obmedzené možnosti parkovania, intenzívna premávka a rozvoj ďalších foriem obchodných jednotiek spôsobili, že obchodné domy postupne strácali na svojej príťažlivosti. V súčasnosti sa však snažia oživiť svoj imidž a často ponúkajú svoje služby - ako predaj na úver, prepravu tovaru, úprava konfekcie a pod.

**Supermarket –** veľká samoobslužná predajňa zameraná na predaj tovaru každodennej spotreby. Nízke náklady, nízke obchodné rozpätie, vysoký objem tržieb, nízke ceny (Lídl, Billa, Coop Jednota)